17. Styrelsen for Patientsikkerheds sundhedsfaglige tilsyn, [adresse] efter 
høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Servicelovens § 150
SAGENS INDHOLD
Byrådet præsenteres i denne sag for det sundhedsfaglige tilsyn vedrørende demens 
og antipsykotisk medicin, som Styrelsen for Patientsikkerhed har udført på 
[adresse] i Hadsten 2. april 2024. Tilsynsrapporten har været i høring hos Ældrerådet forud 
for den politiske behandling.
Styrelsen for Patientsikkerhed fører det overordnede tilsyn med sundhedsforhold og den sundhedsfaglige 
virksomhed på sundhedsområdet. Formålet med tilsynet er at vurdere patientsikkerheden vedrørende 
borgere med demens, som er i antipsykotisk behandling på [adresse], og at sikre læring hos 
sundhedspersonalet.
Styrelsen undersøger ved tilsynet, om behandling og pleje foregår sundhedsfagligt forsvarligt. Herudover 
reagerer styrelsen ved åbenlyse fejl og mangler af betydning for patientsikkerheden. Styrelsen undersøger 
en række målepunkter i relation til tilsynet under følgende områder:

[adresse] organisering

Journalføring

Medicinhåndtering

Øvrige fund.
Til vurdering af patientsikkerheden blev der ved tilsynet gennemført interview af ledelse og medarbejdere, 
gennemgået instruks for medicinhåndtering samt gennemgået medicin og journal for en borger.
Det er behandlingsstedet, der er genstand for tilsynet, og ikke de enkelte sundhedspersoner. 
Styrelsen for Patientsikkerhed vurderer tilsynet efter fire kategorier: Ingen, mindre, større eller kritiske 
problemer af betydning for patientsikkerheden. 
Plejecenter Møllegården placeres i højeste kategori, ”Ingen problemer af betydning for patientsikkerheden”.
Tilsynsrapporten er vedlagt som bilag.
VURDERING
Social og Sundhed finder det positivt, at [adresse] placeres i højeste kategori. 
Tilsynet konstaterer, at alle målepunkter er opfyldt vedrørende forhold omkring borgere med demens, som 
er i antipsykotisk behandling. Plejecenter Møllegården fremstår sundhedsfagligt velorganiseret med gode 
procedurer og høj grad af systematik. 
[adresse]: EMN-2021-03346
Dok-ID: 3708537
Sagsbehandler: gila
Byråd
25. juni 2024  19:00
Da samtlige målepunkter er opfyldt, og da styrelsen ikke kommer med anbefalinger til forbedringer eller 
kommentarer i tilsynsrapporten, er der ikke iværksat konkrete forbedringstiltag på baggrund af tilsynet. Der 
er således heller ikke vedlagt et opfølgningsskema til sagen.
Tilsynsrapporten har været i høring hos Ældrerådet i perioden 30. april – 14. maj 2024. 
Ældrerådet anerkender medarbejdere og ledelse for placeringen i højeste kategori og glæder sig over det 
begrænsede forbrug af antipsykotisk medicin. 
Ældrerådets høringssvar er vedlagt som bilag.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapport fra Styrelsen for Patientsikkerhed vedrørende [adresse] tages til 
efterretning. 
BESLUTNING
Social- og Sundhedsudvalget, 6. juni 2024:
Fraværende: Tammy Kristensen
Indstilles godkendt.
Økonomiudvalget, 18. juni 2024:
Fraværende: Ingen
Indstilles godkendt.
Byrådet, 25. juni 2024:
Fraværende: Ruth Overgaard, Johan Nissen
Godkendt.
Bilag

Tilsynsrapport Plejecenter Møllegården 02-04-24 (3708536)

Høringssvar fra Ældrerådet af 7. maj 2024 (3718520)
